पानी मांगा तो पार्षद ने दंपति समेत 3 को पीटा
शुक्रवार-शनिवार की रात वार्ड नौ में हुई वारदात
भास्कर संवाददाता | शिवपुरी
जलसंकट से प्रभावित वार्ड-9 में जब एक परिवार ने फोन लगाकर कांग्रेस पार्षद आकाश शर्मा से पानी मांगा तो पार्षद ने न सिर्फ इस परिवार के दो सगे भाइयों को पीटा, बल्कि बचाने आई एक भाई की प|ी से भी मारपीट कर दी। घटना शुक्रवार-शनिवार की रात घटित हुई। पुलिस ने पार्षद व उसके साथियों के खिलाफ घर में घुसकर मारपीट, जान से मारने की धमकी देने का केस दर्ज किया है।
वार्ड-9 निवासी विष्णु सोनी ने बीती रात पार्षद आकाश शर्मा को फोन कर पानी का टैंकर भिजवाने के लिए कहा था। इस बात पर तैश में आए पार्षद ने विष्णु को गालियां दीं और कहा कि नाली में पानी खूब आ रहा है, उसे पी लो। विष्णु ने इसका विरोध किया तो पार्षद ने उसे जान से मारने की धमकी दे डाली। बाद में पार्षद अपने साथियों के साथ विष्णु सोनी के घर पर पहुंच गया, जहां आरोपियों ने उसके घर की तोड़फोड़ की। बाइक को नुकसान पहुंचाया और घर में घुसकर विष्णु व उसके भाई बलराम की पिटाई लगा दी। जब बचाव करने बलराम की प|ी रजनी आई तो आरोपियों ने उसे भी पीटने से परहेज नहीं किया। मामले में मेडिकल परीक्षण उपरांत पुलिस ने पार्षद व उसके तीन साथियों के खिलाफ एफआईआर दर्ज की है।
मेरे खिलाफ झूठा केस
मैंने किसी की पिटाई नहीं की। जिस वार्ड से मैंने वोट मांगे, उसमें ऐसी गलती नहीं कर सकता। मेरे खिलाफ झूठा केस दर्ज कराया गया है। आकाश शर्मा, पार्षद, वार्ड क्रमांक 9
hin_Deva awa_Deva mai_Deva hin_Deva hin_Deva hin_Deva hin_Deva